**FaZe Clan** er en amerikansk e-sport- og underholdningsorganisasjon med hovedkvarter i Los Angeles i USA. Organisasjonen er kjent for deltakelse i spillturneringer i spill som Fortnite, Call of Duty, Counter-Strike: Global Offensive, PUBG, FIFA, og Tom Clancy's Rainbow Six Siege. I tillegg er de kjent for å underholde millioner av seere på videodelingsplattformen YouTube. FaZe Clan har fra sin deltakelse i spillturneringer tjent til sammen over 50 millioner norske kroner i premiepenger. De har kontoer på en rekke sosiale medier (YouTube, Instagram, Twitter, Facebook og Twitch), og den sammenlagte følgerskaren ligger på rundt 18 millioner brukere, noe som rangerer organisasjonen som den mest fulgte e-sport organisasjonen i verden.

FaZe Clan sine samarbeidspartnere er G Fuel, Scuf Gaming, SteelSeries, Nissan, HTC, Wix.com, og Champion.

Historie
--------

FaZe Clans opprinnelse kan spores tilbake til 30. mai 2010. De tidligere medlemmene FaZe Resistance, FaZe ClipZ og FaZe Housecat (senere **FaZe Timid**) grunnla spillklanen, med formålet om å danne et samfunn på det kontroversielle skytespillet Call of Duty: Modern Warfare 2. Dette ønsket de å oppnå gjennom YouTube-videoer, og de begynte derfor å publisere montasjer som fremhevet deres beste triks ved bruk av skarpskyttergevær (også kalt *Trickshotting*). Spillklanen ble kort tid senere ledet av nåværende eier FaZe Temperrr (Thomas Oliveira) og FaZe CBass. I 2012 utvidet klanen seg for første gang til å også være et konkurrerende e-sport lag, ved å delta i turneringer på spillet Call of Duty: Modern Warfare 3. Siden den gang har de konkurrert i alle de senere Call of Duty-spillene, og har samlet inn over 11 millioner norske kroner i premiepenger fra disse konkurransene.  

I 2013 ble FaZe Banks (Richard Bengtson) rekruttert til FaZe Clan som medeier av spillklanen, noe som skulle vise seg å endre klanens struktur. Økt fokus på YouTube-videoer som baserte seg mer på underholdning i form av videoblogger, hjalp klanen med å nå fram til en enda større målgruppe. I løpet av noen år flyttet seks av klanens medlemmer sammen til New York, i det som ble kjent som *FaZe Huset New York**.* Videobloggene og samboerskapet i dette huset, fikk for første gang satt lys på medlemmenes individuelle talenter, i form av filmskaping og underholdning.

I januar 2016 ble det bestemt at FaZe Clan skulle melde seg inn som lag i det populære skytespillet Counter-Strike: Global Offensive (forkortet CS:GO). FaZe fikk seg et forsprang i konkurransen ved oppkjøpet av CS:GO-laget G2 Esports. Prisen for dette oppkjøpet var estimert til 6 millioner kroner, en prislapp man aldri hadde sett i e-sport tidligere. Samme år flyttet også medlemmene som bodde i *FaZe Huset New York* til Los Angeles, til et nytt hus kjent som *FaZe Huset L.A.* Siden den gang har flere av medlemmene også bodd samlet i Toronto i Canada, Calabasas og Hollywood.

I 2019 bor store deler av klanens medlemmer fordelt på tre hus i samme nabolag ved Hollywood Hills, der hvert hus har en estimert verdi på over 100 millioner kroner (kallenavn: *Clout House*, *FaZe House Hollywood*). Disse husene har tidligere hatt profilerte besøkende som Justin Bieber.

Referanser
----------

1. ↑  «medlemmer». *FaZe Clan* **(engelsk)**. Besøkt 16. juli 2019.
2. ↑  «esports». *FaZe Clan* **(engelsk)**. Besøkt 16. juli 2019.
3. ↑  «FaZe Clan - Esports Team Summary :». *Esports Earnings*. Besøkt 16. juli 2019.
4. ↑  Cord (17. oktober 2018). «Biggest Esports Teams by Social Media Following». *GameGuideHQ* **(engelsk)**. Besøkt 16. juli 2019.
5. ↑  «FaZe Clan (@FaZeClan) | Twitter». *twitter.com* **(norsk)**. Besøkt 17. juli 2019.
6. ↑  «About: FaZe Clan». *dbpedia.org*. Besøkt 17. juli 2019.
7. ↑  «Massedrap av sivile i «Modern Warfare 2»». *www.vg.no*. Besøkt 17. juli 2019.
8. ↑  «About: FaZe Clan». *dbpedia.org*. Besøkt 17. juli 2019.
9. ↑  «FaZe Clan». *Call of Duty Esports Wiki* **(engelsk)**. Besøkt 17. juli 2019.
10. ↑  «FaZe Clan - Esports Team Summary :». *Esports Earnings*. Besøkt 17. juli 2019.
11. ↑  FaZe Banks (24. mars 2013). «FaZe Banks - Joined FaZe». Besøkt 17. juli 2019.
12. ↑  FaZe Rain (1. desember 2014). «FaZe House Tour!». Besøkt 17. juli 2019.
13. ↑  «With $700,000 price tag, FaZe becomes the most expensive CS:GO team in history». *Dot Esports* **(engelsk)**. 25. januar 2016. Besøkt 17. juli 2019.
14. ↑  FaZe Teeqo (25. februar 2019). «FaZe Teeqo moved to FaZe House Hollywood! \*FIRST DAY HERE\*». Besøkt 17. juli 2019.
15. ↑  Billionaire House (19. februar 2019). «$50 Million Hollywood Estate | FaZe - Clout House LA». Besøkt 17. juli 2019.
16. ↑  «RiceGum's New House in Los Angeles». *Famous Celebrity Homes* **(engelsk)**. 27. juli 2017. Besøkt 17. juli 2019.
17. ↑  Billionaire House (19. februar 2019). «$50 Million Hollywood Estate | FaZe - Clout House LA». Besøkt 17. juli 2019.
18. ↑  FaZe Kay (17. januar 2018). «JUSTIN BIEBER VISITED THE CLOUT HOUSE». Besøkt 23. juli 2019.

Eksterne lenker
---------------

* (en) Offisielt nettsted Rediger på Wikidata

* (en) FaZe Clan – kategori av bilder, video eller lyd på Commons Rediger på Wikidata
* FaZe Clan på Twitter Rediger på Wikidata

* FaZe Clan på Facebook Rediger på Wikidata

* FaZe Clan på Instagram Rediger på Wikidata

* FaZe Clan på YouTube Rediger på Wikidata

* FaZe Clan på TikTok Rediger på Wikidata

* FaZe Clan på Twitch Rediger på Wikidata

Portal: Videospill